O‘ZBEKISTON RESPUBLIKASI MUSTAQILLIGINING UCh YILLIGI MUNOSABATI BILAN AFV ETISh TO‘G‘RISIDA

O‘zbekiston Respublikasi mustaqilligining uch yilligi munosabati bilan, mehr-shafqat va insonparvarlik tamoyillariga amal qilib, Konstitutsiyaning 93-moddasi 20-bandiga  asosan qaror qilaman:
 1. 5 yilgacha muddatga ozodlikdan mahrum etilgan voyaga yetmagan, ayollar, yoshi 60 dan oshgan erkaklar hamda 1- va 2-guruh nogironlari jazodan ozod qilinsin.
 2. Birinchi marta ataylab qilgan jinoyatlari uchun 3 yilgacha ozodlikdan mahrum etilgan yoki yengilroq jazoga hukm qilinganlar, shuningdek ehtiyotsizlik tufayli qilgan jinoyati uchun 5 yilgacha ozodlikdan mahrum etilganlar jazodan ozod qilinsin.
 3. Birinchi marta qamoq jazosiga hukm qilingan va belgilangan jazo muddatining uchdan ikki qismini o‘tagan shaxslar jazo muddatining qolgan qismini o‘tashdan ozod qilinsin, belgilangan jazo muddatining yarmisini o‘tagan shaxslar esa badarg‘a koloniyasiga o‘tkazilsin.
 4. O‘ta og‘ir jinoyati uchun ozodlikdan mahrum etilgan ashaddiy jinoyatchilarga, narkotik moddalar va o‘qotar qurollar bilan bog‘liq jinoyati uchun mahkum etilganlarga, uyushgan jinoiy guruhlarning ishtirokchilariga, shuningdek, jazoni o‘tash tartibini ashaddiy buzuvchilarga nisbatan afv qo‘llanilmasin.
 5. Farmon e’lon qilingan kundan boshlab kuchga kiradi va to‘rt oy davomida ijro etiladi.